jkorsvik/nowiki_second_scrape_merged huggingface dataset:
Bjørnar Lillefloth

Alf Bjørnar Lillefloth (født 22. november 1944 i Verran, død 30. juni 2017 i Stjørdal) var en norsk flyveleder og politiker (H).
Han var sønn av skogsarbeider Marensius Lillefloth og hustru Ingrid Harder. Han vokste opp i Follafoss, men flyttet til Stjørdal i 1976. Som yrkesaktiv var han tilknyttet Luftfartsverket (senere Avinor), og kom til Trondheim lufthavn, Værnes som flyveleder i 1976, etter å ha arbeidet ved Kirkenes lufthavn, Høybuktmoen og Oslo lufthavn, Fornebu. Han var sjefflyveleder i åtte år ved Trondheim kontrollsentral på Værnes, og jobbet deretter i administrative stillinger 1995–2004.
Han var formann i Stjørdal Høyre 1983–1988, medlem av Stjørdal kommunestyre 1984–1991 og styreleder i Remyra Idrettslag. Lillefloth fikk Parkinsons sykdom tidlig i 1990-årene og engasjerte seg for pasient- og pårørenderettigheter, opplysning og sosiale tilstelninger som styremedlem i Norges Parkinsonforbund 1995–1999 og leder i Nord-Trøndelag Parkinsonforening 2000–2004.


== Referanser ==
Samma hen du fær

Samma hen du fær er et musikkalbum med Narum, utgitt i 2009. Dette er bandets debutalbum.


== Sporliste ==
«Såg regnbågån lyste»
«Når bære sammar'n kjæm»
«Samma hen du fær»
«Kolbu»
«Je veit et stelle»
«Somme tider»
«Preludium»
«Trur dom på orda»
«Kjinner håss je smelter litt nå»
«Sjå ut»


== Eksterne lenker ==
(en) Samma hen du fær på Discogs 
(en) Samma hen du fær på MusicBrainz 
(en) Samma hen du fær på Spotify
Ælt som var søkk borte

Ælt som var søkk borte er et musikkalbum med Narum, utgitt den 22. november 2010. For albumet vant trioen Spellemannprisen 2010 i klassen viser.


== Sporliste ==
«Helgøya»
«Ingen veit åhen vind blæs»
«Ælt som var søkk borte»
«En million mil»
«Når det mørkner på himmal min»
«Tida skar gi deg helt ændre øvver»
«Hjærte dæ flyg»
«Helt slik det var»
«Nattas kurer»
«Åssen væg ælt tok»


== Eksterne lenker ==
(en) Ælt som var søkk borte på Discogs 
(en) Ælt som var søkk borte på Spotify
Hendanes fyr

Hendanes fyr er et fyr på Færestrand, sørvest i Vågsøy, Vestland. Det ligger like sør for Kråkenes fyr. Fyret ble bygget i 1914 og automatisert allerede i 1963.
Fyret er et av fire fyr på Vågsøy og det siste som ble bygget på øya. Fyret er bygget i fjellsiden ved innløpet til Kvalheimsvika. Etter at det ble avfolket på 1960-tallet forfalt fyret og i 2005 ble det solgt til staten.
I juli 2013 bestemte Kystverket at dersom ingenting blir gjort med fyret og ingen tar hånd om det, skal det rives. Flere har meldt at de vil hjelpe til, men det er verken blitt solgt eller gitt bort ennå.


== Se også ==
Norske fyr


== Eksterne lenker ==
«Norsk fyrliste 2008 - side 284» (PDF). Kystverket. Arkivert fra originalen (PDF - 15 mb) 24. juli 2011.
Kvanhovden fyr

Kvanhovden fyr er et fyr som ligger nordvest på Hovden, 15 km nordvest for Florø i Kinn kommune.
Fyret ble opprettet i 1895 og fyrlykta tent 5. november 1895. Fyret hadde i vanlig vekelampe og først i 1932 ble denne oppgradert til en langt kraftigere glødepære. Fyret står på en karakteristisk knaus på Hovden og lyshøyden er 40 meter over havet. 6. januar 1918 gikk «Olga» på grunn i nærheten av fyret.
Etter andre verdenskrig ble det ansatt en fyrassistent og bygd egen assistentbolig. I 1960 fikk fyret to elektriske generatorer. Fra 1968 ble fyret en turnusstasjon. Fyret ble automatisert og avbemannet i 1980.
Fyret eies av Kystverket, men stiftelsen «Over Stokk og Stein» tar seg av vedlikeholdet og driver utleie av fyret med muligheter for overnatting.


== Se også ==
Norske fyr


== Litteratur ==
Stavang, Harald J.: Flora – kulturhistorisk vegvisar. s. 270. Florø 1999.
Seim, Einar: Fyrar og farljos. Udatert, Utrykt.
Bremanger Sogelag: Gamalt frå Bremanger. Førde 1981.


== Eksterne lenker ==
«Norsk fyrliste 2008 - side 292» (PDF). Kystverket. Arkivert fra originalen (PDF - 15 mb) 24. juli 2011.
Stabben fyr

Stabben fyr er et ledfyr som ligger på en holme ved innseilingen til Florø i Kinn kommune i Vestland.
Fyret ble satt i drift i 1867. Fyrbygningen er laftet og står på en høy gråsteinsmur og har et lavt taktårn. Tårnet ble bygget høyere i 1905 og det ble da sett inn et 4. ordens linseapparat som fremdeles er i bruk. Fyrstasjonen består av selve fyrbygningen, et naust og en landing som ligger tett samlet på den lille holmen. I 1975 ble fyret automatisert og avbemannet.
Stabben fyrstasjon er en av de mest særpregede fyrstasjonene i landet og bygningene dekker nesten hele holmen. På grunn av dette er fyrstasjonen fredet etter lov om kulturminner.


== Se også ==
Norske fyr


== Eksterne lenker ==
«Norsk fyrliste 2008 - side 269» (PDF). Kystverket. Arkivert fra originalen (PDF - 15 mb) 24. juli 2011. 
«Stabben fyrstasjon». Norsk Fyrhistorisk Forening. Arkivert fra originalen 31. mars 2009. 
«Stabben fyr». Kulturminnesøk. Riksantikvaren – Direktoratet for kulturminneforvaltning.
Sarupanlegg

Sarupanlegg er en form for kultanlegg fra yngre steinalder.
Betegnelsen kommer fra det første anlegget som ble funnet, ved Sarup på Fyn, Danmark. Det ble datert til ca. 3400 f.Kr. Anleggene består av en stor, avgrenset plass, ofte i form av en forhøyning inngjerdet med palisader. Langs palisadene var det gravd grøfter som etterhvert ble fylt opp. I disse grøftene finnes funn fra kulthandlingene, blant annet menneskeknokler. Funn fra Sarupanlegget oppbevares og stilles ut ved Moesgård Museum rett sør for Århus.
Etter at anlegget ved Sarup ble funnet på midten av 1970-tallet, er flere liknende anlegg funnet i Danmark, etter hvert også videre utover i Nord-Europa og England. De er kjent under termen Sarupanlegg (Sarup enclosures). Det første, og hittil eneste, av disse anleggene i Norge ble funnet på Hamresanden ved Kristiansand i 2010.


== Eksterne lenker ==
«De døde sjelers landsby», artikkel om program fra NRK om Sarupanlegget
Saur-revolusjonen

Saur-revolusjonen refererer til det kommunistiske Demokratisk folkeparti sin avsettelse av Mohammed Daoud Khan fra politisk makt i Afghanistan den 27. april 1978 (ifølge muslimsk kalender 8. Safar/Saur). Navnet 'Saur', egentlig safar, refererer til den andre måned i den islamske kalender, og denne måned begynte 21. april.


== Historikk ==
Begravelsen 19. april 1978 for Mir Akbar Khyber, en prominent parchamsk ideolog som hadde blitt myrdet, tjente som et samlingspunkt for afghanske kommunister. Det er anslått at mellom 10 000 og 30 000 mennesker samlet seg for å høre de rystende talene av Noor Mohammad Taraki og Babrak Karmal. Sjokkert av denne demonstrasjonen av kommunistisk samhold, beordret Daoud Khan arrestasjonen av Khalq-lederne, men han reagerte for sent. Det tok ham en uke å arrestere Taraki og Amin var såvidt plassert i husarrest. Ifølge senere Khalq-dokumentasjon, sendte Amin komplette ordrer for kuppet fra sitt hjem mens det var under bevæpnet vakthold ved hjelp av familiens budbringer. Hæren hadde blitt satt i beredskap 26. april på grunn av et antatt «anti-islamsk» kupp. Flere uten eller med svært løse bånd til Khalq, beveget seg raskt for å hindre sitt eget fall. 


== Nytt styre ==
27. april 1978 begynte et statskupp med troppebevegelser på den militære basen ved Kabul internasjonale flyplass, vant sakte grunn i løpet av de neste 24 timene mens opprører bekjempet enheter som fremdeles var lojale med Daoud i og rundt hovedstaden. Mohammed Daoud Khan og mesteparten av hans familie ble skutt i presidentpalasset. 231 år med kongelig og republikansk styre av Ahmed Shah Durrani og hans etterfølgere var slutt og tiden for den kommunistiske Demokratiske republikken Afghanistan hadde begynt.
Afghanistans mest populære avis i kommunist-tiden het Saur-revolusjonens sannhet (persisk: Haqiqat-e Inquilab-e Saur). Den var oppkalt etter revolusjonen. Den ble tatt ut av produksjon etter kommunismens fall i landet i 1992, og da Taliban startet sitt islamistiske diktatur i 1996, ble avisen totalforbudt å eie.


== Fotnoter ==
Ytterøyane fyr

Ytterøyane fyr er et kystfyr som ligger på en øy utenfor Florø i Kinn kommune i Vestland.
Fyret har et 20 meter høyt støpejernstårn som står på en høy, åttekantet betongsokkel. Med sokkelen er tårnet 31 meter høyt. Det opprinnelige 1. ordens linseapparatet er bygget om, men fremdeles i drift. Rett ved fyret står maskinhus, bolig og uthus. Ved veien ned til naust og landing ligger tuftene etter en smie. Området har rik flora og fugleliv og er vernet som naturreservat etter lov om naturvern.
Selve fyrstasjonen er fredet etter lov om kulturminner.


== Klima ==
Meteorologisk institutt har hatt en værstasjon på Ytterøyane fyr siden september 1984. Stasjonen ligger 26 meter over havet og har synopnummer 01304.


== Se også ==
Norske fyr


== Eksterne lenker ==
(no) «Norsk fyrliste 2008 - side 265» (PDF). Kystverket. Arkivert fra originalen (PDF - 15 mb) 24. juli 2011. 
(no) «Ytterøyane fyrstasjon». Norsk Fyrhistorisk Forening. Arkivert fra originalen 31. mars 2009. 
«Ytterøyane fyr». Kulturminnesøk. Riksantikvaren – Direktoratet for kulturminneforvaltning.
Gravkulturen i Gandhara

Gravkulturen i Gandhara oppsto rundt 1600 f.Kr. og fram til 500 f.Kr. i Gandhara, som ligger i dagens Pakistan og Afghanistan. Den har også blitt kalt for Swatkulturen, etter elven Swat som renner gjennom distriktet Swat i distriktet Khyber Pakhtunkhwa i nordlige Pakistan. Kulturen har blitt vurdert som tegn på indoarisk migrasjoner, men har også blitt forklart som lokal kulturkontinuitet.


== Lokalisering og vesen ==
Vesentlige funn av gjenstander fra hovedsakelig i graver, var spredt langs breddene av elvene Swat og Panjkora i nord, ved byen Taxila i sørøst, langs elven Gomal i sør. Små og enkle statuetter gjort i terrakotta sammen med annen keramisk steingods ble lagt i gravene. Enkelte gjenstander ble dekorert med enkel formgivning i form av prikker markert langs rader i keramikken. Det har blitt avdekket levninger av hest i minst en grav.


== Litteratur ==
Bryant, Edwin (2001): The Quest for the Origins of Vedic Culture, Oxford University Press, ISBN 0-19-513777-9
Kochhar, Rajesh (2000): The Vedic People: Their History and Geography, Sangam Books
Müller-Karpe, Hermann (1983): Jungbronzezeitlich-früheisenzeitliche Gräberfelder der Swat-Kultur in Nord-Pakistan, Beck, ISBN 3406301541
Parpola, Asko (1993): «Margiana and the Aryan Problem» i: International Association for the Study of the Cultures of Central Asia Information Bulletin 19, s. 41-62
Tusa, Sebastiano (1977): «The Swat Valley in the 2nd and 1st Millennia BC: A Question of Marginality» i: South Asian Archaeology 6 s. 675-695


== Eksterne lenker ==
«Gandhara Civilization», Historypak
Bhan, Suraj: «North Indian Protohistory and Vedic Aryans», Ancient Asia
Lom Idrettslag

Lom Idrettslag (stiftet 1940) er et idrettslag fra Lom i Innlandet som driver fotball, langrenn og håndball. Fotballaget spiller per 2019 i 6. divisjon i kretsen Indre Østland Fotballkrets.


== Eksterne lenker ==
Offisielt nettsted
Magasins Torv

Magabang (eller Magabangs Torv) var et folkelig kallenavn på en plass i det indre København.
Plassen lå på det i dag trafikkerte Magasintorvet, mellom innkjøpssenteret Magasin du Nord og pelsfirmaet A.C. Bang. Navnet var en sammentrekking av de to bedriftene.  


== Eksterne lenker ==
kobenhavnshistorie.dk
Bekkelagsveien (Oslo)

Bekkelagsveien (3–23, 2–26) i Oslo starter fra Mosseveien der Bekkelaget stasjon lå fram til 1950-tallet, og går i slyng tildels bratt opp skråningen til kryss med Solveien, og ender opp ved Kongsveien nær Holtet. Den nederste delen går i to meget skarpe og smale hårnålsvinger, og det er derfor ikke tillatt med kjøretøy over 6 m lengde. Trafikk til og fra Mosseveien er bare mulig i Mosseveiens nordlige retning (mot sentrum), og her benyttes Mosseveiens gamle løp fra før Bekkelagsraset i 1953.
Veien ble stukket ut av urmaker Johan Lie, og anlegget bekostet av ham sammen med fire andre i 1890.


== Spesielle bygninger ==
Bekkelagsveien 2, murvilla bygget i 1896. Fra 1902 huset den «Frk. Thilesens skole». Dette var en privatskole, som i tiden fra 1905 til 1916 førte elevene fram til middelskoleeksamen (som privatister). Fra 1916 ble den drevet som forskole til middelskolen. Skolen ble nedlagt i 1931, og huset ble deretter brukt til bolig og postkontor fram til 1970-tallet, senere bare bolig.


== Referanser ==


== Litteratur ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Erling Sverdrup

Erling Sverdrup (født 23. februar 1917, død 15. mars 1994) var en norsk statistiker. Han tilegnes mye av æren for å ha bygget opp fagene matematisk statistikk og det moderne aktuarstudiet i Norge. Han var bror av Jakob Sverdrup.


== Biografi ==
Sverdrup deltok i et kurs i kryptografi, holdt av Ragnvald Alfred Roscher Lund i Forsvarsdepartementets opplysningskontor. Under felttoget i Norge i 1940 var Sverdrup med i chifferavdelingen ved Forsvarets Overkommando, og han fulgte overkommandoen fram til kapitulasjonen i juni 1940. Sverdrup var under hele andre verdenskrig engasjert i chiffertjenesten. Han ble beordret til en rekke steder verden rundt for å organisere det norske chiffersambandet.  Deretter var han to og et halvt år i London som sjef for chifferavdelingen i Forsvarets Overkommando avdeling II (FO II). Fra høsten 1944 og til krigens slutt tjenestegjorde han i Finnmark. Han fullførte embetseksamen som aktuar høsten 1945. Etter krigen ble han kaptein og sjef ved Chifferkontoret i Forsvarets Overkommando, fram til 1946.I 1948 ble Sverdrup vitenskapelig assistent ved Forsikringsteknisk seminar, hvor utdannelsen i aktuarspesifikke fag foregikk. Han var noen studieår i USA som stipendiat ved Columbia University og tok doktorgraden i 1952. I 1953 ble han utnevnt til professor i forsikringsmatematikk med matematisk statistikk ved Det matematisk-naturvitenskapelige fakultet ved Universitetet i Oslo, en stilling han hadde til han gikk av med pensjon. 
Han var gjesteprofessor ved Columbia University fra 1963 til 1964.Erling Sverdrup var æresmedlem av Norsk statistisk forening, og i forbindelse med 70-årsdagen til Sverdrup ble det utgitt et festskrift. Han var også æresmedlem i Den Norske Aktuarforening, først og fremst for sin innsats for utvikling av aktuarfaget og aktuarutdannelsen i Norge. I perioden 1968-1982 var han norsk redaktør av Scandinavian Actuarial Journal.
Sverdrupprisene en norsk forskningspris til minne om Sverdrup. Prisen deles ut av Norsk statistisk forening.


== Referanser ==
Alltid Lovsang

Alltid Lovsang er et musikkalbum med Ambassadør, utgitt i 2008.


== Sporliste ==
«Herren er mitt ver, ingenting kan holde stand»
«Du er opphøyd men nær»
«Herre gud allmektig»
«Min frelse den er fra deg»
«I Will Magnify»
«Mer enn alt»
«Berør det norske folk, ved tro er allting mulig»
«He'll Do It Again»
«La blodet skylle over meg»
«Ditt banner over meg, herre hvor herlig er ditt navn»
«Jeg tror på deg»
«Fullbragt»
Blessed And Cursed

Blessed And Cursed er en samleplate med Amulet, utgitt i 2007.


== Sporliste ==
«Remember»
«Crash Into My Room»
«Diamond»
«Profane Wishes»
«Breaking News»
«Naked Eye»
«Solid»
«Life o the Edge of Chaos»
«Warpriest»
«We Are Thunders»
«Won't Hold Back»
«Nosebleed»
«Danger Danger»
«Bandit Gods» (bonus)
«Versus» (bonus)
«Hate the Kids» (bonus)
«Mentalt ute av balanse» (bonus)
«Street Kid» (bonus)
«Mystified» (bonus)
Amulet (EP)

Amulet er en musikk-EP med Amulet, utgitt i 1994.


== Sporliste ==
«Mystified»
«Fragments of Inspiration»
«Lesson»
«Founder»
«Give»
«Within These Walls»
«Shelves»


== Eksterne lenker ==
(en) Amulet (EP) på MusicBrainz
Harpa (album)

Harpa er et musikkalbum med Aurora Borealis, utgitt i 1997. Dette er bandets første og siste plate.


== Sporliste ==
«En gåmol vise»
«De två systrane»
«Binnorie»
«Den underbara fiolen»
«Søstrene»
«Harpan»
«Kvædi um tvær systrur»
«De talende strænge»
«Horpeslotten»
«De to søstre»
«Hørpu rima»
«The Miller and the King's Daughter»
«Gullharpa»
Fotballklubben Vang

For fotballklubben fra Hamar, se Vang Fotballag.Fotballklubben Vang (stiftet i 1991) er en fotballklubb fra Vang i Valdres. Klubben ble til etter at Vang-Kam og Høre/Ryfoss slo seg sammen i 1991.


== Tabellen ==
Nicolai Foss

Nicolai Juul Foss (født 12. oktober 1964) er en dansk professor innen forretningsstrategi. Han er professor ved Copenhagen Business School og Norges Handelshøyskole.
Han ble cand.polit. ved Københavns Universitet i 1989 og tok en Ph.D-grad ved Handelshøyskolen i København (senere Copenhagen Business School) i 1993. Han er siden 2005 professor og senterleder ved Center for Strategi og Globalisering ved CBS.
Han er gift med lektor Kirsten Foss og bor i Vedbæk.


== Eksterne lenker ==
(no) Publikasjoner av Nicolai Foss i forskningsdokumentasjonssystemet CRIStin
(no) Publikasjoner av Nicolai Foss i BIBSYS
Nicolai Juul Foss' hjemmeside
Nicolai Juul Foss' webside på Copenhagen Business School
Beautifully Smart

Beautifully Smart er et musikkalbum med Aqpop, utgitt den 18. september 2004. Dette er bandets første plate.


== Sporliste ==
«Have It»
«Radio 60»
«Screen»
«Beautifully Smart»
«Relate That Something»
«Confused»
«The Day»
«Caught By This Feeling»
«Command Smile:able»
«Syranid»
«For Yourself»


== Eksterne lenker ==
(en) Beautifully Smart på Discogs
Skutvik

Skutvik er et sted i Hamarøy kommune i Nordland som har 212 innbyggere (2011). Stedet ligger lengst sørvest på halvøya Hamarøya, med Økssundet i vest og sør. Nord for Skutvik ligger den sørlige delen av Hamarøytindan, med Salen, Dalsfjellet, Sørtinden og Vågsfjellet.
Selve bygda ligger i et terreng med knauser og lave topper som danner naturlige grenser for bebyggelsen, mens øst for bebyggelsen er et flatere myrlandskap, og de to naturreservatene Steinslandsosen og Steinslandsvatnet. 
Fire kilometer sørøst for Skutvik ligger grenda  Nes, med Nesstraumen, som knytter Kaldvågfjorden til Sagfjorden. Der er også registrert 29 gravhauger til sammen, hvorav de fleste er datert til yngre steinalder. 5,5 kilometer nord for Skutvik ligger også de avfolkede, og veiløse, gårdene på Sørdal hvor deler av filmatiseringen av Knut Hamsuns «Landstrykere» ble gjort.
Skulpturgruppen «Stella Maris» på Skutvik er en del av Skulpturlandskap Nordland.


== Næringsliv og offentlige tjenester ==
Skutvik har barnehage og barneskole, overnattingsbedrift, campingplass, elektronikkforretning, regnskapskontor, bilverksted og lakseslakteri. Den tidligere lokalbutikken med post ble nedlagt ved utgangen av 2011, og en ny lokalbutikk ble startet opp 30. juni 2012. Tidligere bankfilial. 


== Samferdsel ==

Skutvik er endepunktet på fylkesvei 81, som knyttes til europavei 6 på  Ulvsvåg. I sommersesongen er det daglige fergeforbindelser til Skrova og Svolvær i Lofoten, og stedet har daglige anløp av hurtigbåtforbindelsen Nordlandsekspressen mellom Svolvær og Bodø.
Fergeforbindelsen mellom Skutvik og Svolvær hadde oppstart i 1963, og var frem til åpningen av Lofotens fastlandsforbindelse i 2007, en viktig innfallsport for biltrafikk fra sør til Lofoten. I november 2007 reiste rundt 150 personer fra Skutvik med ferga, med støtteoppmøter i Skrova og Svolvær, i protest mot en nedlegging av sambandet, og det ble åpnet for to års prøvedrift i 2008 og 2009.Etter 2009 har sambandet vært under en konstant trussel om nedleggelse, og det ble driftet de siste årene med redusert kapasitet og frekvens frem til en endelig nedleggelse av helårssambandet den 30. august 2014. Sommeren 2014 hadde sambandet en vekst i antall kjøretøy på 42 prosent sammenlignet med 2013, og en økning på tretten prosent for de syv første månedene.Etter åpningen av Steigentunnelen i 1990 ble det fra politisk hold i Steigen jobbet for å få fergesambandet mellom Svolvær og Skutvik lokalisert til Mortensstrand. I 1996 avgjorde  samferdselsminister Kjell Opseth at fergetrafikken fortsatt skulle gå over Skutvik. I forbindelse med dette fikk en liten plass ved fergeleiet navnet «Opseths plass». I et av programmene i TV-serien «Norsk attraksjon», som ble sendt i januar 2012, var «Opseths plass», og historien rundt, en av attraksjonene.
Fra 1957 til 1990 var det også fergerforbindelse fra Skutvik til Bogøy i Steigen.


== Referanser ==


== Eksterne lenker ==
(en) Skutvik – kategori av bilder, video eller lyd på Commons 
Skutvik.com
Grav H-kulturen

Grav H-kulturen var en kultur som oppstod omkring 1900 f.Kr. i og omkring den vestlige Punjabregionen i det nåværende India og Pakistan. Kulturen utviklet seg ut av den nordlige Induskulturen og er oppkalt etter et gravsted i «område H» i Harappa. Kulturen er en del av Punjabfasen, en av tre kulturepoker som utviklet seg i den sene Harappaperioden.
Georges J.F. Köhler

Georges Jean Franz Köhler (født 17. mars 1946 i München, død 1. mars 1995 i Freiburg im Breisgau) var en tysk biolog og nobelprisvinner. Han ble tildelt Nobelprisen i fysiologi eller medisin i 1984 for sitt arbeid med immunologi og monoklonale antistoffer.
I 1984 ble han tildelt Albert Lasker Basic Medical Research Award.


== Referanser ==


== Eksterne lenker ==
(en) Nobelprisen i fysiologi eller medisin 1984 hos Nobelprize.org
(en) Georges J.F. Köhler hos Nobelprize.org i forbindelse med tildelingen av Nobelprisen i fysiologi eller medisin 1984
Nobelprize.org, Georges Köhler – CV
Den gråmalte keramikk-kulturen

Den gråmalte keramikk-kulturen (engelsk: Painted Grey Ware, PGW) var en arkeologisk kultur i indisk jernalder på det nordindiske lavlandet og elvedalen Ghaggar som varte omtrentlig fra 1200 f.Kr. og til 600 f.Kr. Den var samtidig med og etterfølger av den svart- og rødmalte keramikk-kulturen, som varte omtrentlig fra 1100- til 800-tallet f.Kr. Den tilsvarer den sene vediske periode. Den ble etterfulgt av den nordlige svarpolerte keramikk-kulturen ca 500. f.Kr.
Den gråmalte keramikk-kulturen er, som betegnelsen indikerer, karakterisert av keramikkstil hvor framragende, grå keramikkboller var malt med geometriske mønstre i svart. Kulturen er assosiert med landsby- og bobosetninger, men ikke slike store byer som i induskulturen. Den hadde domestiserte hester, elfenbeinsarbeider, og begynnende jernmetallurgi. Denne forståelsen av kulturen kan bli endret ved at undersøkelsene til arkeologen Vinay Kumar Gupta som antyder at Mathura var det største setet for kulturen, bestående av et areal på 375 hektar, eller 2500 x 1500 meter. To perioder for kulturen er identifisert ved Ahichhatra; den eldste fra rundt 1500 til 800 f.Kr., og den seneste fra 800 til 400 f.Kr. Det totale antallet steder oppdaget så langt er mer enn 1100.


== Referanser ==


== Eksterne lenker ==
Painted Grey Ware Culture (PDF)
The painted grey ware culture of the iron age (PDF), UNESCO
Det afghanske kommunistpartiet

Det afghanske kommunistpartiet kan sikte til:

Khalq, en tidligere afghansk geriljagruppe
Afghanistans demokratiske folkeparti, det ledende parti i Afghanistan mellom 1978 og 1990
Afghanistans demokratiske watanparti, senere navn på Afghanistans demokratiske folkeparti (1990–1992)
Afghanistans (maoistiske) kommunistparti, et politisk parti i Afghanistan, dannet i 2004